আমিনা আল সাইদ
আমিনা আল সাইদ বা আমিনা সাইদ আরবি: أمينة السعيد) (জন্ম-২০ জানুয়ারী, ১৯১৪ মৃত্যু- ১৩ আগস্ট, ১৯৯৫) নামেও পরিচিত; ছিলেন একজন মিশরীয় সাংবাদিক এবং প্রথম সারির নারী অধিকার কর্মী। তিনি মিশরের প্রথম মহিলা পত্রিকা হবা প্রতিষ্ঠা করেছিলেন এবং মধ্যপ্রাচ্যের প্রথম এই মহিলা পত্রিকাটির সম্পাদক ছিলেন। তিনি আল-মুসাওয়ার পত্রিকায় কর্মী সাংবাদিক হিসাবে যোগ দিয়েছিলেন এবং অবশেষে এই প্রকাশনার সর্বোচ্চ শিখরে উঠেছিলেন।